
PATVIRTINTA
Molėtų rajono Alantos senelių globos namų direktoriaus 2023 m. rugsėjo 28 d. įsakymu Nr. D1-13

SLAUGYTOJO PADĖJĖJO PAREIGYBĖS APRAŠYMAS

I SKYRIUS
PAREIGYBĖ

1. Molėtų rajono Alantos senelių globos namų (toliau – Globos namai) slaugytojo padėjėjo pareigybė priskiriama specialistų pareigybės grupei.
2. Pareigybės lygis – C.
3. [bookmark: _GoBack]Pareigybės pavaldumas – slaugytojo padėjėjas yra tiesiogiai pavaldus vyriausiajam slaugytojui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialiuosius reikalavimus, t. y. Lietuvos Respublikos teisės aktų nustatyta tvarka turi būti įgijęs slaugytojo padėjėjo kvalifikaciją.
5. Slaugytojo padėjėjo profesinę kompetenciją sudaro žinios, gebėjimai ir įgūdžiai, kuriuos jis įgyja baigęs slaugytojo padėjėjo kvalifikacijai įgyti skirtą profesinio mokymo programą bei nuolat tobulindamasis, atsižvelgdamas į nuolatinę mokslo ir praktikos pažangą.
6. Slaugytojo padėjėjas profesinę veiklą vykdo kartu su slaugytoju ir/ar vyriausiuoju slaugytoju (toliau – slaugytojas), kurie vadovauja, prižiūri, koordinuoja jo darbą, skiria konkrečias užduotis, duoda nurodymus.
7. Slaugytojo padėjėjas turi žinoti ir išmanyti:
7.1. sveikatos priežiūrą reglamentuojančius teisės aktus;
7.2. asmens sveikatos priežiūros specialistų komandinio darbo principus;
7.3. sveikatos stiprinimo ir ligų profilaktikos principus; 
7.4. higienos normų, aseptikos ir antiseptikos reikalavimus;
7.5. žmogaus organizmo sandarą, organų bei organų sistemų funkcijas;
7.6. medicinos priemonių (prietaisų) paruošimo dezinfekcijai ir sterilizacijai būdus.
8. Slaugytojo padėjėjas turi išmanyti:
8.1. socialinių, kultūrinių, religinių, ekonominių, istorinių ir (ar) politinių veiksnių įtaką žmogaus sveikatai;
8.2.	profesinės etikos nuostatas ir principus;
8.3.	patologinių procesų žmogaus organizme principus;
8.4.	slaugos proceso principus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

9. Šias pareigas einantis darbuotojas, siekdamas įgyvendinti įstaigoje keliamus tikslus, vykdo šias funkcijas:
9.1.	įgytas teorines žinias ir praktinius gebėjimus pritaiko teikdamas slaugos paslaugas gyventojams;
9.2.	dirbti su elektroninės sveikatos informacine sistema;
9.3.	nuolat stebi gyventojų sveikatos būklę ir apie pablogėjusią sveikatą nedelsiant informuoja slaugytoją;
9.4.	identifikuoja įvairaus amžiaus asmenų fiziologinius poreikius;
9.5.	identifikuoja psichikos sveikatos sutrikimų turinčių gyventojų slaugos poreikius;
9.6.	pagal savo kompetenciją naudojasi slaugos priemonėmis ir jų dezinfekcijai bei priežiūrai reikalinga įranga;
9.7. palydi naujai atvykusį gyventoją į jo kambarį, supažindina su jo gyvenamąja aplinka įstaigoje, parodo lovą, paaiškina jam ir jo šeimos nariams naudojimąsi funkcine lova, pagalbos iškvietimo sistema taisykles;
9.8. vaikštantiems pacientams parodyti, kur yra tualetas, asmens higienos patalpos, paaiškinti, kaip jomis naudotis;
9.9. skubiai reaguoja į gyventojo kvietimo signalus;
9.10. paruošia esant poreikiui valymo ir dezinfekavimo tirpalus;
9.11. dezinfekuoja medicinos priemones (prietaisus);
9.12. atlieka akių, ausų, nosies higieninę priežiūrą;
9.13. atlieka burnos ertmės (dantų, dantų protezų, liežuvio, gleivinės) higieninę priežiūrą;
9.14. prausia gyventojus pagal grafiką arba poreikį, padeda gyventojams nusiprausti lovoje, vonioje ar duše ir užtikrina jų saugumą;
9.15. kloja ir/arba padeda gyventojui pasikloti lovą, keičia patalynę;
9.16. padeda nusirengti ir apsirengti;
9.17. padeda keisti kūno padėtį lovoje, kėdėje, vežimėlyje, suteikti patogią padėtį, reguliuoja funkcines lovas;
9.18. moko gyventoją asmens higienos;
9.19. transportuoja ir/ar lydi gyventoją į gydymo įstaigas, naudojant papildomas priemones;
9.20. matuoja ir, slaugytojui nurodžius, registruoja arterinį kraujo spaudimą, kūno temperatūrą, pulsą ir/ar kita;
9.21. maitina, girdo gyventoją arba padeda jam pavalgyti, atsigerti;
9.22. nešioja pacientams maistą ir surinka indus;
9.23. keičia sauskelnes, įklotus ir vienkartines paklodes;
9.24. uždeda kompresus, šildyklę ar šaldyklę;
9.25. padeda gyventojui judėti pagal slaugytojo ar gydytojo nurodymus;
9.26. atlieka lytinių ir šalinimo organų higieninę priežiūrą;
9.27. parenka ir paduoda gyventojui pakišamuosius indus (basoną, šlapinimosi indą vyrams „antelę“);
9.28. padeda pacientui tualete ir naudojantis tualeto kėde;
9.29. ištuština ir/ar pakeičia šlapimo surinktuvus;
9.30. padeda gyventojui persikelti į vežimėlį ar kėdę, moko ir padeda naudotis judėjimo kompensacinės technikos priemonėmis (vaikštynėmis, lazdomis, ramentais, vežimėliu ir kt.);
9.31. veda gyventojus pasivaikščioti arba lydi juos;
9.32. vykdo kurjerio funkciją;
9.33. padeda gyventojui atlikti galvos plaukų higieninę priežiūrą, šukuoti, pinti, rišti, segti plaukus, skuta barzdą;
9.34. atlieka rankų ir kojų nagų priežiūrą;
9.35. valo ir dezinfekuoja aplinką (patalpų, daiktų, įrenginių) paviršius;
9.36. naudoja įvairias gyventojų kūno padėties keitimo ir perkėlimo pagalbines priemones (keltuvai ir kt.);
9.37. stebi gyventoją pagal slaugytojo nurodymus;
9.38. padeda slaugytojui įvairių procedūrų metu;
9.39. įvertina gyventojo savirūpos įgūdžius, aplinkos saugumą;
9.40. sugirdo gyventojui skirtus vaistinius preparatus, įsitikina, kad gyventojas vaistus suvartojo tinkamai, jeigu tai yra būtina;
9.41. rūpinasi mirštančiu ar mirusiu gyventoju;
9.42. nustatytu periodiškumu tikrinasi profilaktiškai savo sveikatą;
9.43. vykdo kitus Globos namų direktoriaus, slaugytojo žodinius ir raštiškus su įstaigos funkcijomis ir veikla susijusius nenuolatinio pobūdžio pavedimus tam, kad būtų pasiekti įstaigos strateginiai tikslai.
___________
